पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना की जब पहली लहर चली थी और लॉकडाउन के बीच सैकड़ों मजदूर अपने घर लौट रहे थे तब मुस्लिम जमात की हमदर्द वेलफेयर की ओर से खाने के पैकेट सहित अन्य सुविधाएं मुहैया कराई गई थीं। पैदल सफर करने वाले, ट्रकों व अन्य वाहनों से आवाजाही करने वाले मजदूरों को राहत सामग्री दी गई थी।
इस बार भी कोरोना की दूसरी लहर चलने पर जारी लॉकडाउन के बीच हमदर्द वेलफेयर की ओर से कोविड मरीजों की सूचना मिलने पर घर पर ऑक्सीजन सिलेंडर, दवाइयां सहित अन्य जरूरी सामान पहुंचाए जा रहे हैं। मदद जारी रखने के लिए हाट बाजार के समीप हमदर्द कोविड हेल्प सेंटर खोला गया है। इस सेंटर में हाजी अब्दुल रज्जाक, हाजी मंसूर अंसारी, हाजी रईस अहमद शकील, हाजी तनवीर अहमद जलालुद्दीन निर्वाण, अनीस गुरुजी, अब्दुल रशीद, मिर्जा हबीब, परवेज शरीफ, राजिक खान राजा, नईम कुरैशी, मोहम्मद सफर, रसीद अहमद, आसिम अहमद, अब्दुल कदीर अशरफी, शकील रजवी, आफताब रजवी, सैय्यद अफजल सहित अन्य सदस्य सेवा कार्य में जुटे हुए हैं। हमदर्द वेलफेयर के जलालुद्दीन निर्वाण ने बताया कि सूचना मिलने पर टीम के सदस्य सेवा देने अलर्ट हो जाते हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn